**A KÖZÖSSÉGI PEDAGÓGIAI GYAKORLAT MENETE AZ OSZTATLAN TANÁRKÉPZÉSBEN**

1. A képzéssel párhuzamos közösségi pedagógiai gyakorlat szünidőben vagy szorgalmi idő alatt is teljesíthető közösségi szolgálat, mely egy adott tanulói korosztály tanórán kívüli, szabadidős tevékenységének (táboroztatás, szakkörök, érdeklődési körök stb.) szervezési, vezetési, programkészítési, közösségépítési területein nyújt tapasztalatokat.

2. A közösségi pedagógiai gyakorlat időtartama legalább 50 óra.

3. Amennyiben a hallgató a közösségi pedagógiai gyakorlatát az Egyetem partnerintézményében teljesíti, kérelmet nem kell beadnia. A hallgató joga, hogy a közösségi pedagógiai gyakorlatot ne az Egyetem partnerintézményeinek valamelyikében teljesítse. Ezt a hallgató legkésőbb a mindenkori félév kurzusfelvételi időszakát megelőző 15 munkanappal, a Tanárképző Központ és a Bölcsészettudományi Kar honlapjáról letölthető űrlap benyújtásával a TK kari koordinátoránál kérelmezheti. A kérelmet a gyakorlat tantárgyfelelős oktatója bírálja el.

3. A hallgató – választása alapján – a közösségi pedagógiai gyakorlatot olyan állami, önkormányzati, civil, nonprofit szervezetnél valamint az egyházak, vallásfelekezetek és vallási közösségek jogállásáról szóló törvény hatálya alá tartozó szervezeteknél végezheti, melyben nevelő és/vagy oktató munka folyik; megállapodás alapján magánszemélynél vagy az Egyetemen, illetve az Egyetem szervezésében is végezhető a gyakorlat.

4. A fogadó szervezet, intézmény, illetve magánszemély a hallgató számára köteles pedagógus végzettségű mentort biztosítani.

5. A közösségi pedagógiai gyakorlat ütemezését a vonatkozó tantervek rögzítik.

6. A gyakorlat alól felmentés nem adható.

7. A TK kari koordinátora a TR-ben meghirdeti a gyakorlatot.

8. A hallgató a tantervi ütemezés szerint felveszi a TR-ben a gyakorlatot.

9. A közösségi pedagógiai gyakorlat teljesítését a hallgató az arra szolgáló űrlap benyújtásával igazolja, melyet a gyakorlatot biztosító szervezet, intézmény vezetője, illetve a gyakorlatot biztosító magánszemély aláírásával és szakmai véleményével lát el. A kitöltött, lepecsételt, aláírt űrlapot a hallgató legkésőbb a vizsgaidőszak kezdetéig a TK kari koordinátorához nyújtja be. A TK kari koordinátor a vizsgaidőszak végéig a TR-ben rögzíti a teljesítést.

Készítette: Balázsovics Mónika BTK NTI

Megjegyzés:

A dokumentum a Pécsi Tudományegyetem Tanulmányi és Vizsgaszabályzat 12. számú Az osztatlan tanárszakokra vonatkozó sajátos rendelkezésekc. melléklet (2017. június 23. napjától hatályos változat) alapján készült.